**Szentendre Város Önkormányzat Képviselő-testületének**

**3/2017. (II.21.) önkormányzati rendelete**

**Szentendre Város Önkormányzat Szervezeti és Működési Szabályzatáról szóló 22/2016. (IX.13.) önkormányzati rendelet módosításáról**

Szentendre Város Önkormányzat Képviselő-testülete az Alaptörvény 32. cikk (1) bekezdés a) pontjában meghatározott feladatkörében eljárva Magyarország helyi önkormányzatairól szóló 2011. évi CLXXXIX. törvény 53. § (1) bekezdésében kapott felhatalmazás Szentendre Város Önkormányzat Szervezeti és Működési Szabályzatáról szóló 22/2016. (IX.13.) önkormányzati rendelet módosításáról az alábbi rendeletet alkotja:

**1. §** (1) Szentendre Város Önkormányzat Szervezeti és Működési Szabályzatáról szóló 22/2016. (IX.13.) önkormányzati rendelet (továbbiakban: rendelet) 33. §-a az alábbi (3) és (4) bekezdésekkel egészül ki:

„33. § (3) A képviselő-testület nyilvános ülésén a lakossági vélemény-nyilvánítás érdekében a karzat korlátjára kihelyezett plakátok, molinók hosszúsága legfeljebb 200 cm lehet.

(4) A képviselő-testület nyilvános ülésén a sajtó képviselői előzetes regisztrációt követően, az ülésteremben részükre kijelölt helyen elhelyezkedve készíthetnek a képviselő-testület üléséről hang- és képfelvételt. A sajtó képviselői sajtóigazolvánnyal igazolják magukat, részvételi szándékukat az ülés napján 12 óráig jelezhetik a Hivatalnál. Minden más esetben hang- és képfelvétel kizárólag a karzatról készíthető.

**2. §** (1) Jelen rendelet a kihirdetést követő napon lép hatályba, és az azt követő napon hatályát veszti.

(2) A rendelet kihirdetéséről a jegyző gondoskodik.

Szentendre, 2017. február 8.

**Verseghi-Nagy Miklós dr. Gerendás Gábor**

polgármester jegyző

**Záradék:**

Jelen rendelet 2017. február 21-én került kihirdetésre.

**dr. Gerendás Gábor**

jegyző